ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1988 για τη θέσπιση πολυετούς προγράμματος έρευνας και εκπαίδευσης στον τομέα της ελεγχόμενης θερμοπυρηνικής σύντηξης ( 88/448/Ευρατόμ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση της Επιτροπής(1 ), που υποβλήθηκε ύστερα από διαβούλευση με την Επιστημονική και Τεχνική Επιτροπή,

τη γνώμη του Ευρωπαϊκού Κοινοβουλίου(2 ),

τη γνώμη της Οικονομικής και Κοινωνικής Επιτροπής(3 ),

Εκτιμώντας :

ότι το ενεργειακό πρόβλημα είναι κοινό για όλα τα κράτη μέλη; ότι, για την επίλυση του προβλήματος αυτού, κοινές προσπάθειες μπορούν να οδηγήσουν σε καλύτερα αποτελέσματα; ότι η θερμοπυρηνική σύντηξη είναι μία από τις δυνατές λύσεις του ενεργειακού προβλήματος μακροπρόθεσμα; ότι η ορθολογική χρησιμοποίηση όλων των διαφόρων πηγών ενέργειας πρέπει να εξασφαλιστεί με συντονισμένο τρόπο; ότι, επομένως, η Κοινότητα πρέπει να εξακολουθεί να εξασφαλίζει την καλύτερη δυνατή συνοχή των προσπαθειών της μεταξύ των κοινοτικών δραστηριοτήτων στους διαφόρους τομείς της ενέργειας και της ενεργειακής έρευνας;

ότι το Συμβούλιο, με την απόφαση 87/516/Ευρατόμ, ΕΟΚ, ενέκρινε το πρόγραμμα-πλαίσιο των κοινοτικών δραστηριοτήτων στον τομέα της έρευνας και τεχνολογικής ανάπτυξης ( 1987-1991)(4 ), στο οποίο έχουν ληφθεί υπόψη οι εκτιμήσεις αυτές;

ότι η θερμοπυρηνική σύντηξη αποτελεί μια δυνητική νέα πηγή ενέργειας που χρησιμοποιεί καύσιμα σχεδόν ανεξάντλητα, στα οποία όλοι έχουν πρόσβαση; ότι η θερμοπυρηνική σύντηξη είναι, δυνητικά, πηγή ενέργειας η οποία από πολλές απόψεις είναι ασφαλής και δεν βλάπτει το περιβάλλον; ότι ένας από τους κύριους στόχους του προγράμματος-πλαισίου είναι η επίτευξη της ελεγχόμενης θερμοπυ-ρηνικής σύντηξης και η υλοποίηση των δυνατοτήτων που εγκλείει;

ότι το Συμβούλιο, με την απόφαση 85/201/Ευρατόμ(5 ), ενέκρινε πρόγραμμα έρευνας και εκπαίδευσης στον τομέα της ελεγχόμενης θερμοπυρηνικής σύντηξης ( 1985-1989 ); ότι το άρθρο 3 της απόφασης αυτής προβλέπει ότι η Επιτροπή, βασιζόμενη σε επανεξέταση που θα πραγματοποιηθεί στην διάρκεια του δεύτερου έτους του προγράμματος αυτού, θα υποβάλει το 1987 στο Συμβούλιο πρόταση αναθεώρησης με σκοπό να αντικατασταθεί το πρόγραμμα 1985-1989 με νέο πρόγραμμα; ότι η απόφαση 85/201/Ευρατόμ θα πρέπει, ως εκ τούτου, να αντικατασταθεί;

ότι, συνεπεία της αντικατάστασης της απόφασης 85/201/Ευρατόμ, περίπου 30 εκατομμύρια ECU από το ποσό που είχε υπολογιστεί ότι είναι αναγκαίο για το προηγούμενο πρόγραμμα, εξαιρουμένου του JET ( Joint European Torus ), πρόγραμμα το οποίο έχει θεσπιστεί με την απόφαση 78/471/Ευρατόμ(6 ), όπως τροποποιήθηκε τελευταία με την απόφαση 88/447/Ευρατόμ(7 ), καθώς επίσης και περίπου 154 εκατομμύρια ECU από το ποσό που είχε θεωρηθεί αναγκαίο για το προηγούμενο πρόγραμμα όσον αφορά το πρόγραμμα JET, δεν θα χρησιμοποιηθούν; ότι τα ποσά αυτά μπορούν να διατεθούν στο νέο πρόγραμμα; ότι μια τέτοια χρησιμοποίηση, μαζί με το γεγονός ότι το πρόγραμμα συμπεριλαμβάνει όλες τις εργασίες που έχουν εκπονηθεί στα κράτη μέλη σχετικά με τον τομέα αυτό, θα πρέπει να ληφθεί υπόψη στον καθορισμό των ποσών τα οποία κρίνονται αναγκαία για την εκτέλεση του νέου προγράμματος;

ότι, λόγω της έκτασης των προσπαθειών που είναι αναγκαίες για να επιτευχθεί το στάδιο των επωφελών για την Κοινότητα εφαρμογών της ελεγχόμενης θερμοπυρηνικής σύντηξης, οι εργασίες που έχουν επιχειρηθεί ως τώρα στον τομέα αυτό θα πρέπει να συνεχιστούν σε συνδυασμένη βάση στα διάφορα στάδια της εξέλιξής τους;

ότι η προτεινόμενη από την Επιτροπή έρευνα αποτελεί πρόσφορο μέσο για τη συνέχιση αυτών των ενεργειών και είναι, κατά συνέπεια, κοινό συμφέρον να εγκριθεί ένα πολυετές πρόγραμμα στον τομέα της ελεγχόμενης θερμοπυρηνικής σύντηξης, η ύπαρξη του οποίου αποτελεί επιπλέον αναγκαίο στοιχείο για τη συμμετοχή της Κοινότητας στη διεθνή συνεργασία στον εν λόγω τομέα, και ιδίως στις δραστηριότητες θεωρητικού σχεδιασμού του τετραμερούς διεθνούς πειραματικού θερμοπυρηνικού αντιδραστήρα ( ITER );

ότι η στρατηγική στην οποία βασίζεται η συνέχιση του προγράμματος θα πρέπει να παραμείνει σε μεγάλο βαθμό αμετάβλητη, δηλαδή να περιλαμβάνει :

-την επιδίωξη ενός ουσιαστικού προγράμματος προσανατολισμένου προς την κατεύθυνση της δημιουργίας ενός αντιδραστήρα επίδειξης και βασισμένου, επί του παρόντος, στη μέθοδο Tokamak, και τη συμπλήρωση της πρώτης φάσης του προγράμματος που συνίσταται στο σχέδιο JET με τις προεκτάσεις του και στην πλήρη εκμετάλλευση των υφιστάμενων ή υπό κατασκευή διατάξεων στο πλαίσιο των ενώσεων των συνεργαζόμενων εργαστηρίων,

-τη συνέχιση της προμελέτης των δεύτερης φάσης του προγράμματος Tokamak, του Next European Torus ( NET ), και την επιδίωξη των αναγκαίων για το σχεδιασμό και την κατασκευή του τεχνολογικών εξελίξεων καθώς και εκείνων που απαιτούνται μακροπρόθεσμα για τον αντιδραστήρα σύντηξης,

-την εξέταση, ανάλογα με τους διαθέσιμους πόρους, εναλλακτικών συστημάτων συγκράτησης του πλάσματος, με συγκέντρωση των προσπαθειών στα συστήματα σύσφιξης ανεστραμένου περίδου και στις Stellarators, καθώς και σε στοιχειώδεις δραστηριότητες ώστε να μη χάνεται η επαφή με τους τομείς της σύντηξης με λέιζερ και της χρησιμοποίησης μεσονίων μ ως καταλυτών, υπό τον όρο της περιοδικής επανεκτίμησης των δυνατοτήτων τους ως αντιδραστήρων, σε σύγκριση με τις αντίστοιχες των Tokamak;

ότι, στη στρατηγική αυτή, θα πρέπει να ληφθούν υπόψη τα δυνητικά πλεονεκτήματα της σύντηξης όσον αφορά το περιβάλλον και την ασφάλεια;

ότι η στρατηγική αυτή θα πρέπει να επανεξεταστεί κατά την προσεχή αναθεώρηση του προγράμματος, που θα αποσκοπεί στην αντικατάσταση του παρόντος προγράμματος από ένα νέο πολυετές πρόγραμμα με αρχή την 1η Ιανουαρίου 1991; όταν θα γίνει η αναθεώρηση αυτή, θα είναι σκόπιμο να αποφασιστεί πότε να προχωρήσει η λειτουργία του JET σε σύντηξη δευτερίου-τριτίου και πότε να αρχίσει ο λεπτομερής σχεδιασμός του NET, λαμβάνοντας υπόψη τα προκαταρκτικά αποτελέσματα των δραστηριοτήτων θεωρητικού σχεδιασμού του ITER;

ότι, πριν από την επόμενη αναθεώρηση του προγράμματος, πρέπει να γίνει μια ανεξάρτηση εκτίμηση όσων στοιχείων του προγράμματος ήδη εφαρμόζονται και μια αξιολόγηση των δυνατοτήτων της σύντηξης όσον αφορά το περιβάλλον, την ασφάλεια και τις οικονομικές πλευρές;

ότι τα τυχόν μελλοντικά προγράμματα ερευνών στο κοινό κέντρο ερευνών ( ΚΚΕρ .) στον τομέα του ΝΕΤ και της τεχνολογίας της σύντηξης δεν καλύπτονται χρηματοδοτικά από την παρούσα απόφαση προγράμματος;

ότι η Σουηδία και η Ελβετία συνεργάζονται με την Κοινότητα όσον αφορά τις δραστηριότητες στον τομέα της ελεγχόμενης θερμοπυρηνικής σύντηξης;

ότι η Κοινότητα, θα πρέπει να συνεχίσει να ενθαρρύνει την κατασκευή ορισμένων ειδών εξοπλισμού, που έχουν σχέση με σχέδια στα οποία έχει δοθεί προτεραιότητα, την υποστήριξη που παρέχουν στο JET και στο ΝΕΤ οι ενώσεις των συνεργαζομένων εργαστηρίων, και ορισμένες εξελίξεις στον τομέα της τεχνολογίας της σύντηξης, με τη χορήγηση προτιμησιακού ποσοστού συμμετοχής στις σχετικές με τα σχέδια αυτά δαπάνες;

ότι η άμεση συμμετοχή της βιομηχανίας στην εκτέλεση του προγράμματος αυτού, ιδίως στον τομέα του ΝΕΤ και της τεχνολογίας της σύντηξης, πρέπει να ενισχυθεί;

ότι είναι σημαντικό να ενθαρρυνθούν, όσα κράτη μέλη δεν διαθέτουν ένωση συνεργαζομένων εργαστηρίων στον τομέα της σύντηξης, να συμμετάσχουν πιο δραστήρια στο πρόγραμμα σύντηξης;

ότι, επιπλέον, θα πρέπει να προαχθεί η κινητικότητα του προσωπικού μεταξύ των οργανισμών που συνεργάζονται στην εκτέλεση του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Αρθρο 1 Εγκρίνεται, στα πλαίσια της Ευρωπαϊκής Κοινότητας Ατομικής Ενέργειας, ένα πρόγραμμα έρευνας και εκπαίδευσης στον τομέα της ελεγχόμενης θερμοπυρηνικής σύντηξης, όπως ορίζεται στο παράρτημα, για την περίοδο από 1ης Ιανουαρίου 1988 μέχρι την 31η Μαρτίου 1992 .

Αρθρο 2 Τα κεφάλαια που κρίνονται αναγκαία για τη συμβολή της Κοινότητας στο πρόγραμμα έρευνας και εκπαίδευσης στον τομέα της ελεγχόμενης θερμοπυρηνικής σύντηξης, κατά την αναφερόμενη στο άρθρο 1 περίοδο, ανέρχονται σε 735 εκατομμύρια ECU .

Τα κεφάλαια που κρίνονται αναγκαία για την εκτέλεση του προγράμματος, εκτός από το JET, ανέρχονται σε 406 εκατομμύρια ECU, συμπεριλαμβανομένων των δαπανών για προσωπικό 105 ατόμων . Τα ποσά που κρίνονται αναγκαία για το JET κατά τη διάρκεια του προγράμματος ανέρχονται σε 329 εκατομμύρια ECU, συμπεριλαμβανομένων των δαπανών προσωπικού 191 έκτακτων υπαλλήλων, κατά την έννοια του άρθρου 2 στοιχείο α ) του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων .

Αρθρο 3 Κατά τη διάρκεια του τρίτου έτους, η Επιτροπή θα φροντίσει ώστε να πραγματοποιηθεί ανεξάρτητη αξιολόγηση του προγράμματος σε σχέση με τους στόχους που εκτίθενται στο παράρτημα και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ, και να γίνει εκτίμηση των δυνατοτήτων της σύντηξης από τη σκοπιά του περιβάλλοντος, της ασφάλειας και των οικονομικών πλευρών της . Με βάση αυτήν την αξιολόγηση και εκτίμηση, η Επιτροπή θα υποβάλει, το 1990, στο Συμβούλιο πρόταση αναθεώρησης με σκοπό την αντικατάσταση του παρόντος προγράμματος από νέο πολυετές πρόγραμμα, με ισχύ από 1ης Ιανουαρίου 1991 .

Αρθρο 4 Για την εφαρμογή του προγράμματος, η Επιτροπή επικουρείται από τη συμβουλευτική επιτροπή για το πρόγραμμα σύντηξης, που συστάθηκε με απόφαση του Συμβουλίου στις 16 Δεκεμβρίου 1980, υπό τη συμβουλευτική της ιδιότητα .

Αρθρο 5 Η απόφαση 85/201/Ευρατόμ καταργείται από την 1η Ιανουαρίου 1988 .

Ωστόσο, τα ποσά τα οποία εγκρίθηκαν στα οικεία κονδύλια των προϋπολογισμών του 1985, 1986 και 1987 σύμφωνα με την απόφαση 85/201/Ευρατόμ και τα οποία την 1η Ιανουαρίου 1988 δεν είχαν ακόμα αναληφθεί ή και αν είχαν αναληφθεί δεν είχαν ακόμα καταβληθεί, θα χρησιμοποιηθούν για την εκτέλεση του παρόντος προγράμματος .

Αρθρο 6 Η παρούσα απόφαση αρχίζει να ισχύει την 1η Ιανουαρίου 1988 .

Αρθρο 7 Η παρούσα απόφαση απευθύνεται στα κράτη μέλη .

Βρυξέλλες, 25 Ιουλίου 1988 .

Για το ΣυμβούλιοΟ ΠρόεδροςΘ . ΠΑΓΚΑΛΟΣ ( 1)ΕΕ αριθ . C 247 της 15 . 9 . 1987, όπως τροποποιήθηκε από την ΕΕ αριθ . C 103 της 19 . 4 . 1988, σ.^9 .

( 2)ΕΕ αριθ . C 94 της 11 . 4 . 1988, σ . 139 .

( 3)ΕΕ αριθ . C 80 της 28 . 3 . 1988, σ . 32 .

( 4)ΕΕ αριθ . L 302 της 24 . 10 . 1987, σ . 1 .

( 5)ΕΕ αριθ . L 83 της 28 . 3 . 1985, σ . 25 .

( 6)ΕΕ αριθ . L 151 της 7 . 6 . 1978, σ . 10 .

( 7)Βλέπε σελίδα 4 της παρούσας Επίσημης Εφημερίδας .